Sandbaai Riool: Hier is die inligting — Whale Coast FM
Sandbaai Riool: Hier is die inligting
Ons het baie vrae van luisteraars gehad oor die riool by Sandbaai se strand. Hier is wat Mike Bartman adjunk direkteur van operasionele dienste van die Overstrand Munisipaliteit sê: Gedurende die jongste verlede is probleme ondervind by die Sandbaai rioolpompstasie wat aangrensend Kusweg gelee is en wat aanleiding gegee het tot verskeie klagtes/navrae vanaf die publiek. Die betrokke rioolpompstasie bedien die hele Sandbaai, en pomp riool hiervandaan na die rioolsuiweringswerke. Die pompstasie is ongeveer 15 jaar oud en beskik oor n diens pomp sowel as n bystand pomp.
Hiernaas volg 'n opsomming van insidente wat in die onlangse verlede ondervind is. Op 26 Februarie 2014 het die pompstasie oorgeloop as gevolg van 'n foutiewe pomp, die pomp is verwyder vir herstelwerk (op 06 Maart is die pomp wat herstel is, weer geinstalleer). Die bystand pomp was intussen in bedryf.
Op Maandag 03 Maart 2014 het die pompstasie weer oorgeloop as gevolg van 'n elektriese fout, wat dieselfde dag herstel is.
Op Woensdag 05 Maart 2014 het die pompstasie weer oorgeloop as gevolg van 'n foutiewe tydskakelaar wat daardie middag herstel is
Op Vrydag 07 Maart 2014 het die pompstasie weer oorgeloop nadat 'n elektriese skakelaar vasgebrand het. Die skakelaar is vervang en die pompstasie was weer inwerking gestel dieselfde dag.
Sedertdien funksioneer die pompstasie goed.
Die onmiddelike omgewing van die pompstasie (gedeelte van die kus) is afgekamp op aanbeveling van die omgewings beampte.
Die meerderheid van die insidente is veroorsaak deur elektriese en elektroniese probleme wat op die elektriese skakeltuig ondervind word.Dit is ook baie moeilik om hierdie tipe foute vroegtydig op te spoor. Die feit dat hierdie pompstasie teenaan die see gelee is veroorsaak baie meer as normale verwering wat onderhoud bemoeilik.
Desondangs bogenoemde is die volgende maatreels in plek in n poging om rioolstortings by pompstasie te verhoed Pompstasies word daaglikse ge-inspekteer.
Riool pompstasies word deurlopend deur middel van n telemetrie stelsel gemonitor met personeel wat bystand personeel uitroep soos nodig.
Diensverskaffer is aangestel om herstelwerk van pompstasies te bespoedig
Geskeduleerde voorkomende onderhoud word elke 4 maande op alle riool pompstasies gedoen
Die Raad het gedurende die huidige finansiele jaar R2 miljoen begroot vir die opgradering van bestaande rioolpompstasies om juis hierdie tipe van voorvalle te minimaliseer. Tenders hiervoor het reeds gesluit en word eersdaags toegeken. Let us know